kalixlouiis/myanmar-wikipedia-corpus huggingface dataset:
အဆိုပါအချက်များကို ကာယကံရှင်များက မူလတွင် သဘောမတူဘဲ ခါးခါးသီးသီးငြင်းဆန်ခဲ့သော်လည်း ဒုဝန်ကြီးအပါအဝင် ဖိအားပေးသဖြင့် ကဗျာလွတ်အက မူမှန်ဖြစ်ရေးအတွက် လက်ခံခဲ့ကြရ။
) (၃၀) ၃.၃.၁၉၈၄ - မိမိတို့စာမူအား ယဉ်ကျေးမှုဝန်ကြီးဌာနက ဝယ်ယူထားသော်လည်း သုံးနှစ်ကျော်ကြာသည်အထိ လုံး၀ ထုတ်ဝြေခင်းမပြုသည့်အပေါ် နိုင်ငံတော်သမ္မတထံအသနားခံစာတင်ခဲ့။
(၃၁) ၁၃.၆.၁၉၈၄ - ယဉ်ကျေးမှုဝန်ကြီးဌာနက ကဗျာလွတ်ကကွက်များ စာအုပ်ကိစ္စ ညှိနှိုင်းရေးနှင့် ကဗျာလွတ်ကကွက် ၁၂၅ ကွက်သည် နိုင်ငံတော်မူပိုင်ဖြစ်ကြောင်း။
နိုင်ငံတော်ကပဲ ကျန်စာအုပ်များ ဆက်လက်ထုတ်ဝေစေမည့် အကြောင်းနှင့်အဆိုပါ ၁၂၅ ကွက်ကို ရုပ်မြင်သံကြား ရိုက်ကူးထုတ်လွှင့်လိုကြောင်း အကြောင်းကြားကာ ရန်ကုန်သို့ လာရောက်ရန် ဆင့်ခေါ်ခဲ့။
(၃၂) ၃.၈.၁၉၈၄ ဩဂုတ်လ ၁၃ ရက်နှင့် ၁၄ ရက်နေ့များတွင် ရုပ်မြင်သံကြားရိုက်ကူးရန် စီစဉ်ပြီးဖြစ်ဟု ယဉ်ကျေးမှု ဝန်ကြီးဌာနက အကြောင်းကြားခဲ့။
(၃၃) ၈.၈.၁၉၈၄ - ယဉ်ကျေးမှုဝန်ကြီးဌာနတွင် ယခင်က ရိုက်ကူးခဲ့သော ဓာတ်ပုံများကို ပြန်လည်စိစစ်ရန်နှင့် လိုအပ်ပါက ခင်ဝင်းနွယ်က အသစ် ထပ်မံရိုက်ကူးပေးရန် တောင်းဆိုခဲ့။
(၃၄) ၁၃၊ ၁၄.၈.၁၉၈၄ - ကဗျာလွတ်ကကွက် ၁၂၅ ကွက်စလုံးကို ရန်ကုန်ပြည်လမ်း၊ မြန်မာ့ရုပ်မြင်သံကြား၌ ရိုက်ကူးခဲ့။
(ယခုအချိန်ထိမထုတ်လွှင့်) (၃၅) ၁၇.၂.၁၉၈၅ - မူလထုတ်ဝေခဲ့သော ပထမအဆင့်စာအုပ်မှာ ထုတ်ဝြေပီးဖြစ်သဖြင့် ပြင်ဆင်ရန်မဖြစ်နိုင်ကြောင်းနှင့် ဒုတိယအဆင့် စာအုပ်ထုတ်ဝေမှသာ အသစ်ပြင်ဆင်ပြီး ပြန်လည်ထုတ်ဝေမည်ဖြစ်ကြောင်း။
ဒုတိယအဆင့် စာအုပ် ထုတ်ဝေနိုင်ရေး၊ ဓာတ်ပုံများစိစစ်နိုင်ရန် ရန်ကုန်မှ ပညာရှင်များနှင့် အနုပညာညွှန်ကြားရေးမှူးချုပ်ကိုယ်တိုင် မန္တလေးတွင် လာရောက်ကာ ခင်ဝင်းနွယ်နှင့် ညှိနှုင်းမည်ဟုအကြောင်းခဲ့။
(၃၆) ၁၅.၃.၁၉၈၅ - အဆိုပါညှိနှိုင်းမည့်ကိစ္စကို ညွှန်ကြားရေးမှူးချုပ်၏ ကျန်းမာရေးကြောင့် မလာရောက်နိုင်တော့ကြောင်း အကြောင်းကြား။
ထိုစဉ်ကတည်းကဒေါ်ဩဘာသောင်း၏ ကဗျာလွတ်မှတ်တမ်းနှင့် သင်ရိုးညွှန်းတမ်းကိစ္စ နိဋ္ဌိတံသွားပါကြောင်း။
ခင်ဝင်းနွယ်မှာလည်း မိမိ၏ကျေးဇူးရှင် ဆရာမကြီးဒေါ်ဩဘာသောင်း၏ ပညာကို ယဉ်ကျေးမှုမျက်နှာစာ၌ တင်ကျန်ရှိစေရေး အားသွန်ခွန်စိုက်ကြိုးပမ်းခဲ့သော်လည်းအရာမထင် အနိုင်ကျင့်ခံရခြင်း၊ ကျန်းမာရေးစီးပွားရေးများပင် ပျက်ယွင်းသည်အထိမိမိအရင်းအနှီးဖြင့် လုပ်ကိုင်ပါသော်လည်းအာဏာဖြင့် ပိတ်ပင်ခံရခြင်းများကြောင့် အနုပညာအပေါ် စိတ်အနာကြီးနာကာ မုဆိုးမဘဝြဖင့် မြန်မာတိုင်းရင်းဆေးလုပ်ငန်း ဖြင့်သာမုံရွာ၌ ဇာတ်မြှုပ်နေထိုင်တော့သည်။
၁၉၈၈ အရေးတော်ပုံကြီး၌လည်း သမီးကြီးကဥမမယ် စာမမြောက်မီ အထိန်းသိမ်းခံရခြင်း၊ သားငယ်နှင့် မိမိကိုယ်တိုင်လည်း နိုင်ငံရေးလောကတွင် ပါဝင်ခြင်းကြောင့် အာဏာပိုင်၏ အငြိုအငြင်ခံရခြင်းများနှင့် ဘ၀ကိုဖြတ်သန်းခဲ့ရာ န.၀တ၊ န.အ.ဖခေတ်များ၌ ကဗျာလွတ်ကိစ္စကို ပြန်လည်ဖေါ်ထုတ်ရန် တိုက်တွန်းကြသော်လည်း"ကျွန်ခေတ်တွင် လူရာမဝင်ချင်"သည့် စိတ်ဖြင့် ကင်းအောင်နေခဲ့သည်။
ထိုကာလများမှာပင် ပန်တျာကျောင်းများ၊ အသစ်ဖွင့်ယဉ်ကျေးမှု တက္ကသိုလ်များ၌ ပညာရှင်ဟု ဆိုသူများ၏ အစီအမံဖြင့် ဒေါ်ဩဘာသောင်း၏ မူလကဗျာလွတ်ကို ဖြုတ်၊ ထုတ်၊ သတ်၊ ဖြတ်ညှပ်ကပ်ကာသင်ရိုးကဗျာလွတ်ကို ပြဋ္ဌာန်းလိုက်ကြသည်။
ဤသို့ဖြင့် ၂၀၀၉ ခုနှစ် မန္တလေး အနှစ် ၁၅၀ ပြည့်ကာလတွင် မန္တလေးအနုပညာချစ်သူများက အနုပညာအပေါ် စိတ်အနာကြီးနာနေသော ခင်ဝင်းနွယ်ကို မန္တလေးသူတစ်ယောက်မို့ အနှစ် ၁၅၀ မှာ ပြန်လည်၍ ဆင်နွဲနိုင်ရန်ဖိတ်ခေါ်ခဲ့ရာမှ စင်မြင့်ပေါ် ပြန်လည်ရောက်ရှိခဲ့၏။
ထို့နောက် မန္တလေးအနုပညာချစ်သူအဝန်းဝိုင်း၏ အားပေးမှုဖြင့် စိတ်မကုန်နိုင်ဖွယ် ဩဘာသောင်းကဗျာလွတ် ၁၂၅ ကွက်ကိုအခြေခံသော "ဗုံလေးလုံးသံစဉ် ဂန္ထဝင် အကပဒေသာ"အမည်ရှိ ဗီစီဒီကို ရိုက်ကူးပြန်လေသောအခါ… ၂၀၀၉ နိုဝင်ဘာ - အိုရီယမ်တယ်ဟောက်စ် မင်္ဂလာခန်းမ၌ မြို့မတူရိယာအသင်း၊ ရွာစားစိန်တင့်လွင်ဆိုင်းအဖွဲ့တို့နှင့် ရိုက်ကူး။
၂၃.၁၂.၂၀၀၉ - စိစစ်ရေးသို့ စာမူတင်။
၂၇.၂.၂၀၁၀ - စိစစ်ရေးမှ သီချင်းစာမူခွင့်ပြုချက်ရ ၂.၇.၂၀၁၀ - ဗီဒီယိုဆင်ဆာအဖွဲ့ကပထမအကြိမ်အဖြစ်ပြင်ဆင်ရန် အချက် ၅ ချက်ဖြင့် ပြင်ဆင်ရန်အကြောင်းပြန်။
(၁) ယခုအခွေပါ ကဗျာလွတ်ကကွက်များမှာလက်ရှိယဉ်ကျေးမှုတက္ကသိုလ်များ၊ ပန်တျာများ၌ သင်ကြားနေသည့် ကဗျာလွတ်ကကွက်များနှင့် ကွဲလွဲနေသဖြင့် ပြင်ဆင်ရန်။
(ဩဘာသောင်းကဗျာလွတ်က ၁၉၅၃ ကတည်းကရှိခဲ့ပြီးလက်ရှိကဗျာလွတ်ကမူလကဗျာလွတ်ကို ဖြုတ်၊ ထုတ်၊ သတ်၊ ဖြတ်ညှပ်ကပ်ထားတာပညာရှင်ဆိုသူများမသိ။
) (၂) မြို့မအသင်းနှင့် စိန်တင့်လွင်တို့ တီးခတ်သောရှေးရိုးတပင်တိုင် တီးလုံးတွင် မြို့မက အနောက်တိုင်းဆန်နေပြီး ဖျဉ်းချင်ပိုဒ်နောက်ပိုင်း သံဆန်းတီးလုံးများ ထည့်ထားသဖြင့် မူမှန်မဟုတ်၍ ပြင်ဆင်ရန်။
(မြို့မဆိုတာ ၁၉၂၅ ခုနှစ်ကတည်းက သီချင်းကြီးတွေကို အနောက်တိုင်းတူရိယာများနှင့် တီးမှုတ်ခဲ့တယ် ဆိုတာ ဆင်ဆာက ပညာရှင်ဆိုသူများမသိ။
ထို့ပြင် ဖျဉ်းချင်နောက်က တီးလုံးဟာစိန်ဗေဒါရဲ့ အဿထိုရ် တီးလုံးဆိုတာလည်း မသိကြ။
) (၃)စာလုံးပေါင်းမှားတာပြင်ရန် (ဒါကကိစ္စမရှိ) (၄) ကပြသူ ခင်ဝင်းနွယ်ကအသက်ကြီးနေလို့ မူလ ဩဘာသောင်း ကကွက်များကို အသက်ငယ်ငယ် တစ်ယောက်နှင့် အစားထိုး ပြင်ဆင်ရန်။
(အတော် စိတ်ပျက်ဖွယ်ကောင်းသည့်မှတ်ချက်ဖြစ်။
အကပညာရှင် ခင်ဝင်းနွယ်ကိုယ်နှိုက်ကအသက် ၆၀ ဝန်းကျင်ပါ။
ဒီပညာရှင်ကဆက်ခံထိန်းသိမ်းခဲ့တဲ့ ကကွက်များကိုမှတ်တမ်းတင်တာပါ။
သူတို့မှာဒီကကွက်ဟာ ဩဘာသောင်းကကွက်မှန် မဟုတ်ဘူး ဟုတ်တယ်ဆိုတာပဲ ထောက်ပြ၊ ငြင်းဆိုခွင့် ရှိပါတယ်။
ဒီလို ငြင်းဆို နိုင်လောက်အောင်လည်း ထောက်ပြသူများက ဩဘာသောင်းဆိုတာကြားဖူးသူများပင်မဟုတ်။
) (၅) ဖြတ်တောက်သည့် အကွက်များ ဆီလျော်အောင် ပြန်ဆက် တည်းဖြတ်ပြီးမှ တင်ပြရန်။
(ဒါလည်းထားတော့) - ၁၄.၉.၂၀၁၀ - ဆင်ဆာအဖွဲ့၏ထောက်ပြချက်များကိုအကျိုးအကြောင်းခိုင်လုံစွာဖြင့် စာပြန်တင်။
- ၂၃.၉.၂၀၁၀ - ဆင်ဆာအဖွဲ့ကကဗျာလွတ်အကများအားလုံးဖြတ်ရန်ဆိုတဲ့ ညွှန်ကြားချက်နှင့် စာပြန်ထုတ်။
- ၂၅.၁၁.၂၀၁၀ - နေပြည်တော် ပြန်ကြားရေးဝန်ကြီးဌာနသို့ ဒါရိုက်တာ ဆူးငှက် ကိုယ်တိုင် သွားရောက် တင်ပြရာ ပြန်ကြားရေးဝန်ကြီး ဌာနမှ ညွှန်ချုပ် (ထို့နောက် ဒုဝန်ကြီး၊ နောက် ဝန်ကြီး) ကိုယ်တိုင် အကူအညီပေးပြီး ရုပ်ရှင်လုပ်ငန်း ညွှန်ချုပ်နှင့် တွေ့ဆုံစေကာ အခြေအနေများကို ရှင်းလင်းဆွေးနွေးနိုင်ခဲ့။
ညွှန်ချုပ် (နောက် ဝန်ကြီး) ကိုယ်တိုင် မိမိတို့ဘက်မှ မဖြစ်မနေ ဆောင်ရွက်ရန် အားပေးကူညီခဲ့။
(ပြန်ကြားရေးဝန်ကြီးဌာနက VCDအခွေအပေါ် အားရ ဝမ်းမြောက်စွာ ထောက်ခံသော်လည်း ယဉ်ကျေးမှုဝန်ကြီးဌာန ကိုယ်စားလှယ်များက ခါးခါးသီးသီး ကန့်ကွက်ကြကြောင်းသိရ။
) - ၄.၁.၂၀၁၁ - ရန်ကုန်ရုပ်ရှင်လုပ်ငန်းဆင်ဆာအဖွဲ့သို့ သွားရောက်၍ညှိနှိုင်း - ၂၀.၂.၂၀၁၁ - ရန်ကုန် ရုပ်ရှင်လုပ်ငန်းဆင်ဆာအဖွဲ့တွင် အပြီးသတ်ညှိနှိုင်း။
ညွှန်ကြားရေးမှူး(ပြသ) ကိုယ်တိုင် အကူအညီပေးပြီး ယဉ်ကျေးမှုဝန်ကြီးဌာန၏ ကန့်ကွက်မှုအပေါ် ကျော်ဖြတ်နိုင်မည့် လမ်းကြောင်းအရ ဆင်ဆာတင်သည့်ခွေမှ စကားပြောနှင့် စာတမ်းများမှ ဒေါ်ဩဘာသောင်း၏ ကဗျာလွတ်ကကွက်များ ဟူသောအပြောနှင့် စာသားများအစား ဒေါ်ဩဘာသောင်း၏ အခြေခံအမျိုးသမီးကကွက်များဟု ပြင်ဆင်ပေးရန် ညှိနှိုင်းပြီးဆင်ဆာကတ် ထုတ်ခဲ့ရ။
×××× ×××× ×××× ×××× ×××× ဤဝန်ကြီးဌာနကား မပြောင်းလဲသေး..။
ဆရာ ဆူးငှက် ၏ ဆောင်းပါးကို တိုက်ရိုက် ကူးယူဖော်ပြပါသည်။
ဘော်ကျေးရွာသည် မန္တလေးတိုင်းဒေသကြီး၊ ပြင်ဦးလွင်မြို့နယ် နယ်မြေ ၂ တွင် တည်ရှိသည်။
ကျေးရွာ အုပ်စုရွာဖြစ်ပြီး ရှမ်းလူမျိုးနှင့် ဓနုလူမျိုးမျာ းနေထိုင်သည်။
၂၀၁၉ အိန္ဒိယဖိတ်​ခေါ်​​​ဖလား အမျိုးသမီး​ဘောလုံးပြိုင်ပွဲ သည် အိန္ဒိယ​ဘောလုံးအဖွဲ့ချုပ်မှ ဩရိဿပြည်နယ်အစိုးရအဖွဲ့နှင့်​ ပူး​ပေါင်းကြီးမှူးကျင်းပ​သော လေးနိုင်ငံဖိတ်​ခေါ် အမျိုးသမီး​ဘောလုံးပြိုင်ပွဲ ဖြစ်သည်။
ထိုပြိုင်ပွဲကို ၂၀၂၀ အိုလံပစ်အမျိုးသမီး​ဘောလုံးပြိုင်ပွဲ အာရှဇုန် ဒုတိယအဆင့် ​ခြေစစ်ပွဲအတွက် ရည်ရွယ်ကျင်းပခြင်း ဖြစ်သည်။
ပါဝင်ယှဉ်ပြိုင်ခဲ့သည့်အသင်းများ ပြိုင်ပွဲပုံစံ အုပ်စုအဆင့်တွင် အသင်း​လေးသင်း ပတ်လည်စနစ်ဖြင့် ယှဉ်ပြိုင်ပြီး အမှတ်အများဆုံး ၂ သင်းသည် ဗိုလ်လုပွဲအဆင့်သို့ တက်​ရောက်ခွင့်ရရှိ​​သော စနစ်ဖြင့်ကျင်းပခဲ့သည်။
အုပ်စုအဆင့် ပွဲချိန်များမှာ အိန္ဒိယစံ​တော်ချိန် (UTC+05:30) ဖြစ်သည်။
အသင်းများ၃၃၀၀၇၀+၇၉၃၂၀၁၅၄+၁၆ ၃၁၀၂၂၄−၂၃၃၀၀၃၀၆−၆၀ ဗိုလ်လုပွဲ ပွဲချိန်မှာ အိန္ဒိယစံ​တော်ချိန် (UTC+05:30) ဖြစ်သည်။
ဆုတံဆိပ်များ ချန်ပီယံဆု ၂၀၁၉ အိန္ဒိယ​​​​ဖိတ်​ခေါ်​ရွှေ​​​​​​​​​​​​​ဖလား အမျိုးသမီး​​ဘောလုံးပြိုင်ပွဲချန်ပီယံ မြန်မာ စွမ်း​ဆောင်ရည်အလိုက်ရရှိ​သောဆုတံဆိပ်များ ဂိုးသွင်းအများဆုံးကစားသမားဆုအ​ကောင်းဆုံးကစားသမားဆုအကောင်းဆုံးဂိုးသမားဆုအသန့်ရှင်းဆုံးအသင်းဆု ရီရီဦး Sabitra Bhandari ဝင်းသိင်္ဂီထွန်း ဇာဇာမြင့် ကိုးကား Category:၂၀၁၉ ခုနှစ်ရှိ အိန္ဒိယအမျိုးသမီး အားကစား။
ဗောင်းထုပ် သည် ပုဂံခေတ်တွင် ရှိခဲ့သည့် ဝတ်စားဆင်ယင်မှုတစ်ခု ဖြစ်သည်။
သမိုင်း ဗောင်းထုပ်ကို အလောင်းစည်သူမင်းကြီးတစ်ပါးသာ ဆင်ယင်ခဲ့ကြောင်း ထင်ရှားစွာ ဖော်ပြခဲ့၏။
ပုဂံခေတတ်တွင် ယောက်ျားများသည် အထက်တန်းကျပါက ဗောင်းထုပ်သရဖူများ ဆင်မြန်း၍ အလယ်အလတ်တန်းစားနှင့် အောက်တန်းစားတို့မှာ ပဝါစီး သျှောင်ထုံးသက်သက်နှင့် ဆံပင်နောက်တွဲထုံးများကို ထုံးနှောင်ကြသည်။
ရှင်သီလ (၁၁၉၄ − ၁၂၆၉) သည် “တောရဘုန်းကြီး ဦးသီလ” ဟု ထင်ရှားခဲ့သည့် ဆရာတော်တစ်ပါး ဖြစ်သည်။
ဘဝ ဆရာတော်ကို ၁၁၉၄ ခုနှစ်၊ နတ်တော်လဆန်း ၈ ရက်နေ့တွင် ပဲခူးမြို့မြောက်ဘက် အထက်ဇိုင်းဂနိုင်းကျေးရွာတွင် ဖွားမြင်ခဲ့သည်။
ငယ်မည်မှာ မောင်ရွှေသာ ဖြစ်သည်။
မိဘနှစ်ပါးမှာ ဦးထွန်းအောင် − ဒေါ်ချို ဖြစ်သည်။
ငယ်စဉ်အခါက ကတော့ပြင်းရွာဘုန်းတော်ကြီးဖြစ်သည့် ဦးမှူးထံတွင် စာပေများ သင်ကြား၍ သာမဏေပြုခဲ့သည်။
“ရှင်သီလသာရ” ဟူသည့် ဘွဲ့ကို ခံယူခဲ့သည်။
အရွယ်ရောက်သည့်အခါ ကျိုက်ဒေယျုံကုန်းသိမ်တော်တွင် ထောင့်ကျောင်းဘုန်းကြီး ရှင်စန္ဒာလင်္ကာရထံတွင် ရဟန်းခံခဲ့၍ စာပေများ ဆက်လက်သင်ကြားခဲ့သည်။
ရဟန်း ၅ − ဝါ ရသည့်အခါ ရန်ကုန်မြို့၊ ပုဇွန်တောင် တောင်လုံးပြန်ရွှေကြက်ယက်ဘုန်းတော်ကြီး ဦးမေဓာထံ၌လည်းကောင်း၊ ပဲခူးကလျာဏီ တောရဘုန်းတော်ကြီး ဦးဝဏ္ဏထံ၌လည်းကောင်း၊ စစ်ကိုင်း ပိတောက်ချောင် တောင်ရိုး အရိယဝံသ ရေငုံတိုက်၊ မန္တလေးမြို့ စလင်းတိုက်များတွင် စာပေများ သင်ကြားခဲ့သည်။
ဆရာတောသည် ၁၂၂၂ ခုနှစ်တွင် နေရပ်သို့ စုန်ဆင်းခဲ့ပြီး ကျိုက်ပတိုင်၊ ကုန်းတန်း၊ ဂူကုန်းတို့တွင် တောရဆောက်တည်ခဲ့သည်။
ထို့နောက်တွင် ဆရာတော်ဦးဝဏ္ဏနှင့်အတူ လိုက်ပါ၍ တောရဆောက်တည်ခဲ့သည်။
ပဲခူးမြို့ တောရဂိုဏ်းမှ ဝိနည်းစာပြန်ပွဲများကို ၁၂၃၃ ခုနှစ်မှ စတင်ကာ ကျင်းပခဲ့သည်။
ဆရာတော်သည် နိုင်ငံအရပ်ရပ်သို့ လှည့်လည်ကာ တရားများ ဟောကြားခဲ့သည်။
ဆရာတော်သည် ဝိနည်းသိက္ခာပုဒ်ကို အထူးတင်းကြပ်စွာ စောင့်စည်းသဖြင့် ဘုန်းကြီးသည်ဟု ဆို၏။
ဆရာတော်သည် ညောင်လေးပင်တောရကျောင်းတိုက်တွင် သီတင်းသုံးတော်မူခဲ့သည်။
ညောင်တုံးမြို့ ရွှေဟင်္သာတောရတိုက်ကိုလည်း တည်ထောင်တော်မူခဲ့သည်။
ပျံလွန်တော်မူခြင်း ဆရာတော်သည် ၁၂၆၉ ခုနှစ်၊ ကဆုန်လဆုတ် ၄ ရက်နေ့တွင် ပျံလွန်တော်မူခဲ့သည်။
ဒုယင် သို့မဟုတ် တုယင် သည် အထက်တန်းကျသည့် မြန်မာတို့၏ ရှေးခေတ်အင်္ကျီတစ်မျိုး ဖြစ်သည်။
မင်းနှင့်စပ်ဆိုင်သည့် နေရာများတွင် သုံးစွဲလေ့ ရှိသည်။
“အထက်တန်းကျလျှင် ဒုယင်၊ အောက်တန်းကျလျှင် ဖျင်” ဟူသည့် ရှေးဆိုရိုးစကားလည်း ရှိသည်။
သမိုင်းအထောက်အထား အထောက်အထားအနေနှင့် အနော်ရထာမင်း၏ ကောင်းမှုဖြစ်သည့် ပုဂံလက်သည်းရှည်ကျောက်စာတွင် “တုယင်လည်း တစ်ထည်လွှမ်းတော်မူ၏” ဟု ရေးထားသည်ကို တွေ့နိုင်သည်။
ထို့အပြင် အာနန္ဒာလိုဏ်အတွင်းရှိ ကျန်စစ်သားမင်း၏ ပုံတွင်လည်း ဒုယင်ဝတ်လုံကို ဝတ်ဆင်ထားသည်ကို တွေ့မြင်နိုင်ပေသည်။
ကိုးကား ကဏ္ဍ:မြန်မာ ဝတ်စားဆင်ယင်မှု ကဏ္ဍ:မြန်မာ့ ဓလေ့ထုံးစံ။
ဂျိမိုခုဂျိဘူတာ (甚目寺駅 ဂျိမိုခုဂျိ - အဲခိ ) သည် ဂျပန်နိုင်ငံ၊ အအိချိခရိုင်၊ အမမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းမုဂျိဘူတာ (神武寺駅 ဂျင်းမုဂျိ - အဲခိ ) သည် ဂျပန်နိုင်ငံ၊ ခါနာဂါဝါခရိုင်၊ ဇုရှိမြို့တွင် တည်ရှိသည့် ဘူတာတစ်ခု ဖြစ်သည်။
ဂျိဂင်းဂျိဘူတာ (慈眼寺駅 ဂျိဂင်းဂျိ - အဲခိ ) သည် ဂျပန်နိုင်ငံ၊ ခါဂိုရှီးမားခရိုင်၊ ခါဂိုရှီးမားမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းမချိဘူတာ (神町駅 ဂျင်းမချိ - အဲခိ ) သည် ဂျပန်နိုင်ငံ၊ ယာမဂတခရိုင်၊ ဟိဂရှိနဲမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းဘိုဟရဘူတာ (神保原駅 ဂျင်းဘိုဟရ - အဲခိ ) သည် ဂျပန်နိုင်ငံ၊ ဆိုင်းတမခရိုင်၊ ခိုဒမတိုင်း၊ ခမိဆတိုမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းဘဘူတာ (陣場駅 ဂျင်းဘ - အဲခိ ) သည် ဂျပန်နိုင်ငံ၊ အခိတခရိုင်၊ အိုးဒတဲမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းဘိုချောဘူတာ (神保町駅 ဂျင်းဘိုချော - အဲခိ ) သည် ဂျပန်နိုင်ငံ၊ တိုကျိုခရိုင်၊ ချိယောဒမြို့တွင် တည်ရှိသည့် ဘူတာတစ်ခု ဖြစ်သည်။
ဂျိခဲဘူတာ (寺家駅 ဂျိခဲ - အဲခိ ) သည် ဂျပန်နိုင်ငံ၊ ဟီရိုရှီးမားခရိုင်၊ ဟိဂရှိဟီရိုရှီးမားမြို့တွင် တည်ရှိသည့် ဘူတာတစ်ခု ဖြစ်သည်။
ဂျိဂိုဇင်းဘူတာ (地御前駅 ဂျိဂိုဇင်း - အဲခိ ) သည် ဂျပန်နိုင်ငံ၊ ဟဆွတ်ခအိချိမြို့၊ ဂျိဂိုဇင်းမြို့တွင် တည်ရှိသည့် ဘူတာတစ်ခု ဖြစ်သည်။
ဂျိနဘူတာ (地名駅 ဂျိန - အဲခိ ) သည် ဂျပန်နိုင်ငံ၊ ရှိဇုအိုခခရိုင်၊ ဟအိဘရတိုင်း၊ ခဝနဲဟွန်းမြို့တွင် တည်ရှိသည့် ဘူတာတစ်ခု ဖြစ်သည်။
ဂျိရိုးမရုဘူတာ (次 郎 丸 駅 ဂျိရိုးမရု - အဲခိ ) သည် ဂျပန်နိုင်ငံ၊ ဖုခုအိုခမြို့၊ ဆဝရရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဂျိရိုအင်းဘရှိဘူတာ (治良門橋駅 ဂျိရိုအင်းဘရှိ - အဲခိ ) သည် ဂျပန်နိုင်ငံ၊ ဂွန်းမခရိုင်၊ အိုးတမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းရေားဘူတာ (神領駅 ဂျင်းရေား - အဲခိ ) သည် ဂျပန်နိုင်ငံ၊ အအိချိခရိုင်၊ ခဆုဂအိမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းနိုဟရုဘူတာ (陣原駅 ဂျင်းနိုဟရု - အဲခိ ) သည် ဂျပန်နိုင်ငံ၊ ခိတခယူးရှူးမြို့၊ ယဟတနိရှိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဂျင်းဂူး − နိရှိဘူတာ (神宮西駅 ဂျင်းဂူး − နိရှိ - အဲခိ ) သည် ဂျပန်နိုင်ငံ၊ အအိချိခရိုင်၊ နဂိုယမြို့၊ အဆွတ်တရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဂျင်းဂူး − မရုတမချိဘူတာ (神宮丸太町駅 ဂျင်းဂူး − မရုတမချိ - အဲခိ ) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဘူတာသည် မရုတမချိလမ်းပေါ်တွင် တည်ရှိသည့်အတွက် လမ်း၏အမည်ကို အစွဲပြုကာ ခေါ်ဆိုခဲ့သည်။
ဤဘူတာသည် မရုတမချိလမ်းပေါ်တွင် တည်ရှိသည့် ဒုတိယမြောက်ဘူတာလည်း ဖြစ်သည်။
ရထားလိုင်းများ ဘူတာပုံစံ သမိုင်းကြောင်း အိုးတိုးရထားလိုင်းစတင်သည့်အချိန် ၁၉၈၉ ခုနှစ်၊ အောက်တိုဘာလ ၅ ရက်နေ့တွင် ဖွင့်လှစ်ခဲ့သည်။
ဘူတာ၏ အမည်ကို ၂၀၀၈ ခုနှစ်၊ အောက်တိုဘာလ ၁၉ ရက်နေ့တွင် မူလအမည်ဖြစ်သည့် “မရုတမချိ-အဲခိ” ဟူသည့်အမည်မှ ပြောင်းလဲခဲ့သည်။
ဂျင်းဂူး − မအဲဘူတာ (神宮前駅 ဂျင်းဂူး − မအဲ - အဲခိ ) သည် ဂျပန်နိုင်ငံ၊ နဂိုယမြို့၊ အဆွတ်တရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဂျင်းဂူးဂျိဘူတာ (神宮寺駅 ဂျင်းဂူးဂျိ - အဲခိ ) သည် ဂျပန်နိုင်ငံ၊ အခိတခရိုင်၊ ဒိုင်းဆင်းမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းဒိုင်းဘူတာ (神代駅 ဂျင်းဒိုင်း - အဲခိ ) သည် ဂျပန်နိုင်ငံ၊ အခိတခရိုင်၊ ဆင်းဘိခုမြို့တွင် တည်ရှိသည့် ဘူတာတစ်ခု ဖြစ်သည်။
ဂျင်းအအိဂျောရှိခိုးခိုးဘူတာ (仁愛女子高校駅 ဂျင်းအအိဂျောရှိခိုးခိုး - အဲခိ ) သည် ဂျပန်နိုင်ငံ၊ ဖုခုအိခရိုင်၊ ဖုခုအိမြို့တွင် တည်ရှိသည့် ဘူတာတစ်ခု ဖြစ်သည်။
ဂျေားရှူး − ဖုခုရှီးမားဘူတာ (上州福島駅 ဂျေားရှူး − ဖုခုရှီးမား - အဲခိ ) သည် ဂျပန်နိုင်ငံ၊ ဂွန်းမခရိုင်၊ ခန်းရမြို့တွင် တည်ရှိသည့် ဘူတာတစ်ခု ဖြစ်သည်။
ဂျေားရှင်းဘူတာ (浄心駅 ဂျေားရှင်း - အဲခိ ) သည် ဂျပန်နိုင်ငံ၊ အအိချိခရိုင်၊ နဂိုယမြို့၊ နိရှိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဂျေားရိုဘူတာ (上呂駅 ဂျေားရို - အဲခိ ) သည် ဂျပန်နိုင်ငံ၊ ဂိဖုခရိုင်၊ ဂဲရိုမြို့တွင် တည်ရှိသည့် ဘူတာတစ်ခု ဖြစ်သည်။
ဂျေားနိုဘူတာ (城野駅 ဂျေားနို - အဲခိ ) သည် ဂျပန်နိုင်ငံ၊ ခိတခယူးရှူးမြို့၊ ခိုခုရခိတရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဂျေားနိုဘူတာ (城野駅 ဂျေားနို - အဲခိ ) သည် ဂျပန်နိုင်ငံ၊ ခိတခယူးရှူးမြို့၊ မိနမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဂျေားမိုး − ခိုးဂင်းဘူတာ (上毛高原駅 ဂျေားမိုး − ခိုးဂင်း - အဲခိ ) သည် ဂျပန်နိုင်ငံ၊ ဂွန်းမခရိုင်၊ မိနခမိမြို့တွင် တည်ရှိသည့် ဘူတာတစ်ခု ဖြစ်သည်။
ဂျေားခိုးဂျိဘူတာ (定光寺駅 ဂျေားခိုးဂျိ - အဲခိ ) သည် ဂျပန်နိုင်ငံ၊ အအိချိခရိုင်၊ ခဆုဂိုင်းမြို့တွင် တည်ရှိသည့် ဘူတာတစ်ခု ဖြစ်သည်။
ဂျေားခိုဘူတာ (上戸駅 ဂျေားခို - အဲခိ ) သည် ဂျပန်နိုင်ငံ၊ ဖုခုရှီးမားခရိုင်၊ အိနဝရှိရိုမြို့တွင် တည်ရှိသည့် ဘူတာတစ်ခု ဖြစ်သည်။
ရှင်သုမန (၁၁၉၅ − ၁၂၇၆) သည် မင်းတုန်းမင်းလက်ထက်တော်အခါက ထင်ရှားခဲ့သည့် ကျမ်းပြုဆရာတော် ဖြစ်သည်။
ဆရာတော်သည် ခင်ကြီးဖျော်၏ မြေးဖြစ်သည်။
ဘဝ ဆရာတော်ကို သက္ကရာဇ် ၁၁၉၅ ခုနှစ်၊ သီတင်းကျွတ်လဆန်း ၇ ရက်နေ့တွင် တောင်တွင်းကြီးမြို့နယ်၊ မြို့လုလင်ရွာတွင် ဖွားမြင်ခဲ့သည်။
မိဘနှစ်ပါးမှာ ဦးကုလားနှင့် ဒေါ်ရွက်တို့ ဖြစ်သည်။
ငယ်စဉ်အခါက တောင်တွင်းကြီး အရှေ့မြောက် ဒန့်ဒလွန်ပင်ရွာ မင်္ဂလာရာမလေသာတိုက်တွင် ရဟန်းပြုခဲ့သည်။
ထို့နောက် မန္တလေးမြို့၊ အမရပူရမြို့များတွင် စာပေများ သင်ကြားခဲ့ပြီး မန္တလေးမြို့ စံကျောင်းတွင် ခေတ္တသီတင်းသုံးကာ တောင်တွင်းကြီးမြို့သို့ ပြန်၍ သီတင်းသုံးတော်မူခဲ့သည်။
မင်းတုန်းမင်းကြီးသည် ဆရာတော်အား ဓမ္မစရိယဂိုဏ်းထောက်ဆရာတော်အဖြစ် ပူဇော်ချီးမြှောက်ခဲ့သည်။
ပျံလွန်တော်မူခြင်း ဆရာတော်သည် ၁၂၇၆ ခုနှစ်တွင် ပျံလွန်တော်မူခဲ့သည်။
ကျမ်းဂန်ပြုစုတော်မူခြင်း ဆရာတော်သည် ကျမ်းပေါင်း ၃၀ ကျော် ပြုစုတော်မူခဲ့သည်။
ထိုကျမ်းများထဲတွင် ကင်းဝန်မင်းကြီး၏ ပုစ္ဆာဆယ်ချက်ကို ဖြေဆိုတော်မူသည့် “ပုစ္ဆာဝိသဇ္ဇနာဒီပနီ” သည် ထင်ရှားသည်။
သားစိုး (၁၉၈၀-) သည် မြန်မာလူမျိုး အဆိုတော်နှင့် အသံဖမ်းအင်ဂျင်နီယာ ဖြစ်သည်။
မြန်မာ့ဂီတကို အနောက်တိုင်းလာ အီလက်ထရိုနှင့် ရောသည့် သီချင်းများဖြင့် ကျော်ကြားသည်။
ဂီတ လှုပ်ရှားမှုများ အထက်တန်းအောင်ပြီးနောက် W.Y.W အဖွဲ့ သူငယ်ချင်းများနှင့် ဖွဲ့သည်။
အဆိုပါအဖွဲ့မှာ ၁၉၉၈ ခုတွင် ကွဲသွားသည်။
သီရိဆွေ ထွက်သွားသည့် Fi Gi-D အဖွဲ့သို့ ကွိကွိ၊ ဘာဘူတို့နှင့် အတူ ဝင်သည်။
၂၀၀၀ ပြည့်တွင် အဲလက်စ် က ခွေထုတ်ပေးသည့်အခါ အဖွဲ့အမည်ကို သီအိုရီ ဟု ပြောင်းလိုက်သည်။
၂၀၀၁ ခုတွင် လန်ဒန်ရှိ အသံဖမ်းအင်ဂျင်နီယာကျောင်း (School of Audio Engineering Institute) တွင် ကျောင်းတက်ကာ အီလက်ထရို ဂီတကို လေ့လာသည်။
၃ နှစ်အကြာတွင် မြန်မာပြည် ပြန်လာသည်။
ပထမဆုံး တစ်ကိုယ်တော်အခွေ ရောသမမွှေ ကို ၂၀၀၆ ခုတွင် ထုတ်သည်။
မြန်မာဆိုင်းဝိုင်းကို စိန်လှငွေ၊ စိန်ဗိုလ်ဆင့်တို့က တီးပေးပြီး တေးနှောကျွမ်းကျင်သူ ဥက္ကာဦးသာ အကူအညီကို ရယူထားသည်။
အဆိုပါခွေမှာ နိုင်ငံတကာ စိတ်ဝင်စားမှုပါ ရခဲ့သည်။
ထို့နောက် ရောချင်ရော မရောချင်နေ၊ ဖအေတူ မအေတူ၊ အမွှေ၊ မွှေလို့ မဝလို့၊ ရောတယ် မွှေတယ်၊ ငွေမြင်ရင် လင်လုပ်မည် တို့ကို ၂၀၀၇ မှ ၂၀၁၁ အထိ တစ်နှစ်တစ်ခွေ ထုတ်ခဲ့သည်။
အရင်းအနှီးကြီးပြီး ကူးခွေများကြောင့် အမြတ်အစွန်းမရှိဟု ဆိုကာ ၂၀၁၂ တွင် ဂီတလောကမှာ ခဏနားရာ ၂၀၁၄ ခုရောက်မှ ပြန်ဝင်သည်။
ရတနာထွန်း (5 Mar 2012) "Musician Thxa Soe Ends Career to Make Money ". Myanmar Times. တေးစီးရီးများ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ရောသမမွှေ၂၀၀၆ရောချင်ရော မရောချင်နေ၂၀၀၇ဖအေတူ မအေတူ၂၀၀၇ညီငယ် ဗုံဘုံ နှင့်အတူအမွှေ၂၀၀၈မွှေလို့ မဝလို့ ၂၀၀၉ရောတယ် မွှေတယ်၂၀၁၀ငွေမြင်ရင် လင်လုပ်မည်၂၀၁၁ရောသမပေါင်းချုပ်၂၀၁၄အာလူး၊ သာကူး၊ နှာဘူး၊ ဂန်ဒူး၂၀၁၅ရောသမထပ်မွှေ၂၀၁၇ ကိုးကား Category:မြန်မာ အမျိုးသား အဆိုတော်များ Category:၁၉၈၀ မွေးဖွားသူများ Category:သက်ရှိထင်ရှားပုဂ္ဂိုလ်များ။
သီအိုရီ သည် မြန်မာ ဟစ်ဟော့ဂီတအဖွဲ့ ဖြစ်သည်။
မြန်မာဟစ်ဟော့ရေစီးတွင် ပထမမျိုးဆက်အဖြစ် လှုပ်ရှားခဲ့သည့် အဖွဲ့များအနက် တစ်ခုလည်း ဖြစ်သည်။
ဖွဲ့စည်း ဖြစ်ပုံ ၁၉၉၈ ခုတွင် Fi Gi-D အဖွဲ့သို့ ကွိကွိ၊ ဘာဘူနှင့် သားစိုး တို့ ဝင်ရောက်သည်။
အဲလက်စ် အကူအညီဖြင့် ခွေထုတ်သည့်အခါ အမည်ကို သီအိုရီ ဟူ၍ ပြောင်းလဲလိုက်သည်။
၂၀၀၁ ခုတွင် သားစိုး ပြည်ပ,ပညာသင်သည့်အခါ ညီငယ် ဘွန်ဗွန် ဝင်လာသည်။
အဖွဲ့ဝင်များ ဘာဘူ (ဟိန်းစိုး) သားစိုး ကွိကွိ ဘွန်ဗွန် တေး စီးရီးများ ခေါင်းစဉ်ထုတ်ဝေနှစ်ထုတ်ဝေသူမှတ်ချက်အားလုံးအတွက် ၂၀၀၁အဲလက်စ် ကိုးကား Category:မြန်မာ ဂီတအဖွဲ့များ။
သီရိဆွေ သည် မြန်မာလူမျိုး ပေါ့ပ်အဆိုရှင်တစ်ယောက် ဖြစ်သည်။
ဂီတ လှုပ်ရှားမှုများ ၂၀၀၀ ပြည့် မတိုင်မီ ကတည်းက အနုပညာ လှုပ်ရှားမှုများ ရှိသည်။
စိုင်းစိုင်းခမ်းလှိုင်နှင့် တွဲဆိုသည့် ဖုတ်လှိုက် ဖုတ်လှိုက် သီချင်းဖြင့် လူသိများလာသည်။
အမြဲတမ်း ယုံကြည်တယ် သည်လည်း ပေါက်သီချင်း ဖြစ်ခဲ့သည်။
၂၀၁၂ ခုတွင် တစ်ကိုယ်တော် တေးစီးရီး ဆိုလာကိုစတာ (Solar Coaster) ကို ထုတ်ဝေသည်။
တေး စီးရီးများ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ဆိုလာကိုစတာ၂၀၁၂ ထင်ရှားသော သီချင်းများ ခေါင်းစဉ်တေးဆိုတေးရေးသီဆိုနှစ်မှတ်ချက်ဖုတ်လိုက် ဖုတ်လိုက်စိုင်းစိုင်းခမ်းလှိုင် သီရိဆွေငါ့ရဲ့ တက်တူးR ဇာနည် သီရိဆွေဒီလိုဆို လူရှိန်ပြီစိုင်းစိုင်းခမ်းလှိုင် ဂျွန် သီရိဆွေမင်း စချော့ပါသီရိဆွေတို့ ရှိမယ်သီရိဆွေအမြဲတမ်း ယုံကြည်တယ်စိုင်းစိုင်းခမ်းလှိုင် သီရိဆွေဟေး ... လာစိုင်းစိုင်းခမ်းလှိုင် ဝိုင်းစုခိုင်သိန်း သီရိဆွေဘယ်တော့များမှ နီးမှာလဲဘန်နီဖြိုးဆေးရောင်လှလှ ခြယ်ရအောင်ဒီဒီ သီရိဆွေ မိသားစု ဘဝ ဟန်ထွန်းနှင့် ၂၀၁၄ ခု၊ ဇန်နဝါရီ ၄ ရက်တွင် လက်ထပ်ရာ ထွန်းလက်ရာနှင့် မင်းဒီပါ ဟူသော သားနှစ်ယောက် ရှိသည်။
စပယ်လွင် (၁၂ ဖေဖော်ဝါရီ ၂၀၁၉) "စိုင်းစိုင်းက အတွေးအခေါ် ရှိတဲ့သူပါလို့ ဆိုလိုက်တဲ့ သီရိဆွေ"။
ဓူဝံ။
ဂျွန် () (၁၉၈၀-) သည် မြန်မာလူမျိုး အဆိုတော်တစ်ဦး ဖြစ်သည်။
ငယ်ဘဝ ၁၉၈၀ ပြည့်၊ ဇွန်လ ၃၀ ရက်တွင် မွေးသည်။
အမည်ရင်းမှာ ကျော်ဇေယျ ဖြစ်သည်။
၁၉၉၇ ခုတွင် တက္ကသိုလ်ဝင်တန်းအောင်ကာ ၂၀၀၂ ခုတွင် ဒဂုံတက္ကသိုလ်မှ အင်္ဂလိပ်စာ အဓိကဖြင့် ဘွဲ့ရသည်။
ရန်ကုန်တက္ကသိုလ်မှ ၂၀၀၆ ခုတွင် အသုံးချစိတ်ပညာ ဒီပလိုမာကို လည်းကောင်း၊ ၂၀၀၉ ခုတွင် လူမှုရေးရာ ဒီပလိုမာကို လည်းကောင်း ရခဲ့သည်။
ဂီတ လှုပ်ရှားမှု ၂၀၀၆ ခုတွင် ကျောင်းနေဖက် စိုင်းစိုင်းခမ်းလှိုင် သီဆိုသည့် ယနေ့ လူငယ်ရိုးရာ သင်္ကြန် သီချင်းဖြင့် အနုပညာခရီး စသည်။
၂၀၀၇ ခုထွက် စိုင်းစိုင်းခမ်းလှိုင်နှင့်ပင် တွဲဆိုသည့် တောဂေါ်လီ သီချင်းဖြင့် တိုင်းကျော်ပြည်ပေါက် အဆိုရှင်ဘဝသို့ ရောက်လာသည်။
၂၀၀၇ ခု စိုင်းစိုင်းမွေးနေ့ ရှိုးပွဲမှသည် ပြည်တွင်းဖျော်ဖြေရေးသာမက ထိုင်း၊ မလေးရှား၊ စင်္ကပူ၊ ဂျပန်၊ ဩစတေးလျ စသည့် ပြည်ပဖျော်ဖြေများပါ သွားရောက်သည်။
ယခုအခါ ဖရန်ဇို (Frenzo) ထုတ်လုပ်ရေးနှင့် လက်တွဲကာ မြန်မာပြည်အနှံ့ ဖရန်ဇို နယ်လှည့်ဖျော်ဖြေပွဲများတွင် ပါဝင်လျက် ရှိသည်။
ကျော်ကြားသော သီချင်းများ ခေါင်းစဉ်ထွက်ရှိနှစ်တေးဆိုတေးရေးမှတ်ချက်တောဂေါ်လီ၂၀၀၇စိုင်းစိုင်းခမ်းလှိုင် ဂျွန်၂၀၀၉အဲဗား ဂေါ်လီစိုင်းစိုင်းခမ်းလှိုင် ဂျွန်၂၀၀၉လူပျိုတွေပဲစိုင်းစိုင်းခမ်းလှိုင် ဂျွန်၂၀၁၁ဟော့တယ်စိုင်းစိုင်းခမ်းလှိုင် ဂျွန်၂၀၁၂ဒိတ်ဒိတ်ကြဲစိုင်းစိုင်းခမ်းလှိုင် ဂျွန်၂၀၁၂ဒီလိုဆို လူရှိန်ပြီစိုင်းစိုင်းခမ်းလှိုင် ဂျွန် သီရိဆွေ၂၀၁၈ငါ့ရည်းစားက ပိုမိုက်တယ်စိုင်းစိုင်းခမ်းလှိုင် ဂျွန် မိသားစု ဘဝ ၂၀၁၈ ခုနှစ်တွင် ဒေါက်တာမြတ်သီရိမောင်နှင့် လက်ထပ်ခဲ့သည်။
ပြင်ပ လင့်ခ်များ ဖေ့ဘွတ် ပေါ်ရှိ ဂျွန် အင်စတာဂရမ် ပေါ် ရှိ ဂျွန် ကိုးကား Category:မြန်မာ အမျိုးသား အဆိုတော်များ Category:၁၉၈၀ မွေးဖွားသူများ။
မျှင်တောင်ကျေးရွာသည် မန္တလေးတိုင်းဒေသကြီး ပြင်ဦးလွင်မြို့နယ်၊ အမှတ် ၁ နယ်မြေ၊ ဝက်ဝံတိုက်နယ် တွင် တည်ရှိသည်။
တစ်ရွာတစ်အုပ်စုဖြစ်ပြီး စံပြရွာလည်းဖြစ်သည်။
လျှပ်စစ်မီးရရှိသောရွာ ဖြစ်သည်။
လမ်းခရီး သွားလာရေး မြို့ရှောင်လမ်းမှ အင်းလျား၊ သင်ဂတုန် ရွာချင်းဆက်လမ်းအတိုင်း မျှင်တောင်ရွာသို့ သွားနိုင်သည်။
နားလင်းကျေးရွာသည် မန္တလေးတိုင်းဒေသကြီး ပြင်ဦးလွင်မြို့နယ်၊ နယ်မြေအမှတ် ၁ တွင် တည်ရှိသည်။
ကိုသန်းလှိုင် (၁၉၃၃-၁၉၈၃) သည် မြန်မာ အဆိုတော်နှင့် စာရေးသူ တစ်ဦး ဖြစ်သည်။
ငယ်ဘဝ ဧရာဝတီတိုင်း၊ ဒေးဒရဲမြို့နယ်တွင် ကုန်သည် ဦးရွှေလင်း၊ ဒေါ်စောဥ တို့မှ ၁၉၃၃ ခုတွင် မွေးသည်။
မွေးချင်း ၅ ယောက်အနက် အငယ်ဆုံးသား ဖြစ်သည်။
ရန်ကုန်မြို့ မက်သဒစ်ကျောင်း (အထက (၁) ဒဂုံ) တွင် ပညာသင်ပြီး စိန့်ဂျွန်းကျောင်းမှ ဆယ်တန်း အောင်သည်။
ရန်ကုန်တက္ကသိုလ်၌ ပညာဆက်သင်ရာ ဝိဇ္ဇာဘွဲ့ ရသည်။
ဂီတ လှုပ်ရှားမှု ငယ်စဉ်က ဒေးဒရဲမြို့ ဂီတဆရာ ဦးချမ်းအေးထံတွင် သင်ယူဖူးသည်။
ဘွဲ့ရပြီးနောက် အစ်ကို ခင်မောင်မြင့်ရှိရာ ပဲခူးသို့လိုက်ကာ ကျောင်းဆရာလုပ်ရင်း ပဲခူးမေတ္တာ ဂီတအဖွဲ့ကို ထောင်သည်။
ရွှေဒုံး ဂီတအဖွဲ့မှ မမေ့နိုင် သီချင်းဖြင့် ဂီတနယ်သို့ စရောက်သည်။
ရန်ကုန်သို့ ပြောင်းလာပြီးနောက် အစိုးရဝန်ထမ်း ဝင်လုပ်ကာ သီတဂူ ဂီတအဖွဲ့ကို တည်သည်။
တက္ကသိုလ်အနုပညာအသင်းတွင် အဆိုနည်းပြ တာဝန်ယူသည်။
စကားပြောကောင်းတဲ့ မသဲအူ သီချင်းမှာ ဓာတ်ပြားရခဲ့သည်။
ယဉ်ကျေးမှု ဝန်ကြီးဌာန၌ ဂီတသုတေသနမှူး အဖြစ် တာဝန်ထမ်းစဉ် ဂီတပဒေသာ မဂ္ဂဇင်းကို ဦးစီးထုတ်ဝေသည်။
ထိုဌာနတွင် လက်ထောက်ညွန်ကြားရေးမှူး အဆင့်အထိ ရောက်ခဲ့သည်။
ကျော်ကြားသော တေးများ ခေါင်းစဉ်တေးဆိုတေးရေးမှတ်ချက်ဥဿာလှိုင်ထိပ်ထားကိုသန်းလှိုင်ကိုသန်းလှိုင်တစ်ဆောင်း သစ်ပြန်ပြီကိုသန်းလှိုင်ကိုသန်းလှိုင်ဓာတ်ပြားရလှယမင်းနဲ့ တွေ့ဆုံခြင်းကိုသန်းလှိုင်ဓာတ်ပြားရဂန့်ဂေါ်မြိုင်တန်းကိုသန်းလှိုင်ကိုသန်းလှိုင်ဓာတ်ပြားချစ်သော ဧရာဝတီကိုသန်းလှိုင်ကိုသန်းလှိုင်ကိုယ်မမေ့သည်ကိုသန်းလှိုင်ကိုသန်းလှိုင်ဓာတ်ပြားသည်နွေမိုးဆောင်း ပြောင်းသော်လည်း ကိုသန်းလှိုင်စန္ဒယား မြတ်ဦးဓာတ်ပြားရချစ်ရသည်က အသက်ထက်ဆုံးကိုသန်းလှိုင်ကိုသန်းလှိုင်ဓာတ်ပြားရဖူးပွင့်ဝေစည် ၁၂ ရာသီကိုသန်းလှိုင်ကိုသန်းလှိုင်ဓာတ်ပြားငြင်းပယ်မှာဘဲ စိုးမိတယ် ကိုသန်းလှိုင်ကိုမြတ်လင်းဓာတ်ပြားကြင်နာခြင်းတဝက် ရှုပ်ထွေးခြင်းတဝက်ကိုသန်းလှိုင်ဓာတ်ပြားစကားပြောကောင်းတဲ့ မသဲအူ ကိုသန်းလှိုင်မောင်ဆွေနွယ်ဓာတ်ပြားရအချစ်စိမ်းမလေး မပလီကိုသန်းလှိုင်ဟင်္သာတ မြင့်ငွေအလွမ်းနွေကို စမ်းရေထဲမှာ မျှောလိုက်ပြီကိုသန်းလှိုင်ဓာတ်ပြားရမေတ္တာဘုံက ပုံပြင်သက်ထားကိုသန်းလှိုင်ဓာတ်ပြားရဒို့များအချစ်က သုံးနဲ့လေးကိုသန်းလှိုင်ဓာတ်ပြားရမောင့်ရင်ထဲမှာ နွေပြီးနွေကိုသန်းလှိုင်ကိုသန်းလှိုင်ဓာတ်ပြားရထာဝရအသည်းရဲ့ ရုပ်ပုံလွှာကိုသန်းလှိုင်ဓာတ်ပြားရမနာတတ်သော အသဲကလေးကိုသန်းလှိုင်ဓာတ်ပြားရမျက်ရည်မိုးဖြင့် ပျိုးပါ့မယ်ကိုသန်းလှိုင်ဓာတ်ပြားရချစ်လိုလျက်နဲ့ ဝေးကိုသန်းလှိုင်ဓာတ်ပြားရတစ်ဝက်မေတ္တာကိုသန်းလှိုင်ဓာတ်ပြားရတစ်ကမ္ဘာစီ ဝေးကြရတော့မှာလားကိုသန်းလှိုင်ဓာတ်ပြားရမလွမ်းသော မျက်ရည် မောင်လွမ်းပြေကိုသန်းလှိုင်ဓာတ်ပြားရသဇင်သို့ ပြန်ကြားချက်ကိုသန်းလှိုင်ကိုသန်းလှိုင်ဓာတ်ပြားရသူ့ကိုချစ်၍ ခွဲရသည်ကိုသန်းလှိုင်ဓာတ်ပြားရအကြောင်းမဆုံ ဝေးကြသော်လည်းကိုသန်းလှိုင်ဓာတ်ပြားရစေတနာကိုသန်းလှိုင်ကိုသန်းလှိုင်ဓာတ်ပြားရမေတ္တာ ကမ္ဘာများဖြင့် မခြားလိုတယ်ကိုသန်းလှိုင်ကိုသန်းလှိုင်ဓာတ်ပြားရမေတ္တာကမ္ဘာ ခြားလေသူကိုသန်းလှိုင်ကိုသန်းလှိုင်ဓာတ်ပြားရတက္ကသိုလ်မြေမှ ဇာတ်လမ်းတစ်ပုဒ်ကိုသန်းလှိုင်ကိုသန်းလှိုင်နှလုံးသားထဲက နွေကိုသန်းလှိုင်ဓာတ်ပြားရလေးကလေးရဲ့ သုံးကိုသန်းလှိုင်ဓာတ်ပြားရမေတ္တာပန်းများ ပွင့်စေမည်ခင်မောင်ကြီးကိုသန်းလှိုင်ကိုယ်သာတိတ်တိတ် ချစ်စိတ်ရယ်ဖြေခင်မောင်လွင်ကိုသန်းလှိုင်တူတူရေခင်ယုမေကိုသန်းလှိုင်ပန်းနုမာလာ နှုတ်ဆက်လွှာခင်ယုမေကိုသန်းလှိုင် https://web.facebook.com/groups/MmClassical/posts/1907306862685254/?_rdc=1&_rdr စာပေ ရေးသားခြင်း ဂီတနှင့် ပတ်သက်သော ဆောင်းပါးများကို သပြေ တေးမဂ္ဂဇင်းတွင် ရေးသည်။
ထုတ်ဝေခဲ့သော စာအုပ်များ ခေါင်းစဉ်ထုတ်ဝေနှစ်ထုတ်ဝေသူမှတ်ချက်ဂင်္ဂါမြစ်မှ နေဝန်းနီသမ္မတ ကနေဒီပထမ ခေတ်ဟောင်း သီချင်းပေါင်းချုပ်မြန်မာ့ဇာတ်သဘင် နှစ်ပါးသွားနှင့် ဇာတ်သဘင် အခေါ်စကားများ မိသားစု ဘဝ ၁၉၆၀ ပြည့်၊ ဇွန်လ ၆ ရက်တွင် ပဲခူးသူ မူမူမြင့်နှင့် အိမ်ထောင်ကျသည်။
ဝင်းဦးလှိုင်နှင့် ဝင်းမြင့်လှိုင် ဟူသော သားနှစ်ယောက် ရသည်။
ဘဝနိဂုံး ၁၉၈၃ ခု၊ ဇွန်လ ၁၇ ရက်တွင် အစာအိမ်ကင်ဆာ ရောဂါဖြင့် ကွယ်လွန်သည်။
ကွယ်လွန်ချိန်၌ ဇနီးနှင့် သားနှစ်ယောက် ကျန်ရစ်သည်။
လေးစိုး (ဒေးဒရဲ)။
"တစ်ဆောင်းသစ်ပြန်ပြီ ကိုသန်းလှိုင်" ကိုးကား Category:၁၉၈၃ ကွယ်လွန်သူများ Category:၁၉၃၃ မွေးဖွားသူများ Category:မြန်မာ အမျိုးသား အဆိုတော်များ။
ဒေါ်စံရှားတင် (၁၁ နိုဝင်ဘာ ၁၉၃၄ မွေးဖွား) သည် မြန်မာ အမျိုးသမီး သရုပ်ဆောင်နှင့် အငြိမ့် မင်းသမီးတစ်ဦး ဖြစ်သည်။
ဒေါ်စံရှားတင်သည် မြန်မာ့ရုပ်ရှင် ထူးချွန်ဆုကို ၁၉၆၆ ခုနှစ်တွင် အမျိုးသမီး ဇာတ်ဆောင်ဆုနှင့် ၁၉၈၃ ခုနှစ်တွင် အမျိုးသမီး ဇာတ်ပို့ဆု တို့ကို ရရှိခဲ့သည်။
အစောပိုင်းဘဝနှင့် ပညာရေး ဒေါ်စံရှားတင်သည် အဖ ဦးချုံအမ်၊ ဒေါ်ညှာတို့မှ ၁၉၃၄ ခုနှစ်၊ နိုဝင်ဘာလ ၁၁ ရက်တွင် မွေးဖွားခဲ့ြီး သားသမီးခုနှစ်ယောက် အနက် အငယ်ဆုံးဖြစ်သည်။
မွေးရပ်မြေမှာ စစ်ကိုင်းတိုင်း၊ ကသာမြို့ဖြစ်ပြီး ခုနှစ်တန်းအထိ တက်ရောက်ခဲ့သည်။
အနုပညာရှင် ဘဝ ဒေါ်စံရှားတင် သည် အငြိမ့်မင်းသမီးဘဝမှတဆင့် ရုပ်ရှင်လောကသို့ ရောက်လာသူဖြစ်သည်။
အသက် ၁၃ နှစ် အရွယ်တွင် ရွှေနန်းတင် ဇာတ်အဖွဲ့သို့ လိုက်ပါခဲ့သည်။
ရွှေမန်းဦးတင်မောင်ဇာတ်နှင့် လက်တွဲခဲ့ကာ ရွှေမန်းဇာတ်အဖွဲ့၏ လက်ရုံးသဖွယ် ဖြစ်ခဲ့သည်။
၁၉၅၈ ခုနစ်တွင် ဒေါ်စံရှားတင်သည် ရုပ်ရှင်သရုပ်ဆောင်လောကသို့ ဝင်ရောက်လာပြီး စတင်ရိုက်ကူးခဲ့သော ဇာတ်ကားများမှ ဆု နှင့် ချစ်မုန်တိုင်း တို့ ဖြစ်သည်။
ဆု ဇာတ်ကားမှာ ရိုက်ကူးသည့်ရက် ကြာရှည်သွားခြင်းကြောင့် ချစ်မုန်တိုင်း ဇာတ်ကားကို ဦးစွာ ရုံတင်ပြသခဲ့သည့်အတွင် ဒေါ်စံရှားတင်၏ ပထမဆုံး ဇာတ်ကားမှာ ချစ်မုန်တိုင်း ဖြစ်ခဲ့သည်။
ဒေါ်စံရှားတင်သည် ဆောင်း ရုပ်ရှင် ဇာတ်ကားတွင် အမျိုးသမီးဇာတ်ဆောင်ဆုအဖြစ် ပထမဆုံး မြန်မာ့ရုပ်ရှင် ထူးချွန်ဆုကို ၁၉၆၆ ခုနှစ်တွင် ရရှိခဲ့သည်။
၁၉၈၃ ခုနှစ်တွင် စိမ်းနှင့် တေဇာ ဇာတ်ကားဖြင့် အမျိုးသမီးဇာတ်ပို့ဆုကို ရရှိခဲ့သည်။
၁၉၆၂ ခုနစ်တွင် စံရှားတင် ပါဝင်ရိုက်ကူးခဲ့သည့် အတွေ့ဇာတ်ကားသည် မြန်မာရုပ်ရှင် ခေတ်ဦးပိုင်း အဖြူအမည်း ဇာတ်ကားတစ်ကား ဖြစ် ပြီး အလွန်လူကြိုက်များခဲ့ကြသည်။
အတွေ့ရုပ်ရှင်ဇာတ်ကားတွင် စံရှားတင် အကယ်ဒမီဆုနှင့် လွဲခဲ့သော်လည်း ပရိသတ်၏ တခဲနက်အားပေးမှုကို ရရှိခဲ့သည်။